google/wiki40b huggingface dataset:
नील कमल (1968 फ़िल्म)

संक्षेप

एक महान मूर्तिकार चित्रसेन के काम से खुश होकर राज्य का महाराजा उससे मनोवांछित वर मांगने के लिए कहता है वर में चित्रसेन राजकुमारी नील कमल को मांग लेता है उसके दुसाहस से क्रोधित होकर राजा उसे जिंदा दीवार में चिनवा देता है। अगले जन्म में जब नील कमल सीता के रूप मे जन्म लेती है तो चित्रसेन की आत्मा उसे रातों में पुकारती है और वह अपना होश खोकर आवाज़ की ओर चल देती है।
पचमढ़ी बायोस्फीयर रिजर्व

पचमढ़ी बायोस्फीयर रिजर्व एक गैर-उपयोग संरक्षण क्षेत्र है यह मध्य भारत के सतपुड़ा रेंज में स्थित है। इस संरक्षण क्षेत्र को 1999 में भारत सरकार द्वारा बनाया गया था। यूनेस्को ने 2009 में इसे बायोस्फीयर रिजर्व नामित किया था।

पारिस्थितिकी

यह आरक्षित क्षेत्र मुख्य रूप से स्थानीय वन्यजीव के लिए बना हुआ है, और यह पश्चिमी और पूर्वी भारत के वन प्रजातियों के बीच एक महत्वपूर्ण संक्रमण क्षेत्र की तरह कार्य करता है।

फ्लोरा

जंगलों में मुख्य रूप से सागौन (टेक्टोना ग्रांडी) के पेड़ पाए जाते है इसके आलावा यहाँ साल (शोरो रोबस्टा) के पेड़ भी हैं, जो की पूर्वी भारत के जंगलों का प्रमुख पेड़ है। अन्य स्थानिक वनस्पतियों में जंगली आम, सिल्वर फ़र्न, जामुन और अर्जुन आदि शामिल हैं।

लोक वनस्पति

यहाँ पर पाए जाने वाले चौदह लोक वनस्पति पौधों की प्रजातियों का अध्ययन किया जा चुका है, जिसे रिसर्व के बफर ज़ोन क्षेत्र पर स्थित चयनित गांवों से लाया गया। इन महत्वपूर्ण प्रजातियों के विभिन्न पौधों को स्थानीय लोग अपनी खपत तथा व्यापार के लिए एकत्र करते हैं। इन आरक्षित वनस्पति का एक हिस्सा प्रो. चंद्र प्रकाश कला द्वारा अध्ययन किया गया है, विशेषकर पौधों के स्वदेशी उपयोगों के संबंध में।
कुल 5 लोक-वनस्पति प्रजातियां जैसे बबूलिया नीलोटिका, अनोगेसस लेटिफोलिया, स्टेरक्लिया यूरैंस, टर्मिनलिया टोमेंटोसा और टर्मिनलिया अर्जुन से गोंद संग्रह किया जाता हैं। बबूल नीलोटिका और टर्मिनलिया टोमेंटोसा के पेड़ से गोंद, बिना किसी चीरा लगाए उसकी शाखाओं से स्वतः ही निकल जाता हैं। अनोगेसस लेटिफोलिया, स्टेर्क्यूलिया यूरेंस, और टर्मिनलिया अर्जुन में गोंद संग्रह हेतु पारंपरिक रूप चले आ रहे विधि द्वारा तने में चीरा लगाके किया जाता हैं।

जीव

बड़े स्तनपायी प्रजातियों में बाघ, तेंदुए, जंगली सूअर, गौर, चीतल हिरण, हिरण, सांभर हिरण, और रीसस बन्दर शामिल हैं। स्थानिक पशुवर्ग में चिंकारा, नीलगाय, जंगली कुत्ते, भारतीय भेड़िया, गवल, भारतीय विशाल गिलहरी, और उड़न गिलहरी शामिल हैं।
१६३२ ईसा पूर्व

१६३२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६३२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रीमा राकेश नाथ

रीमा राकेश नाथ बॉलीवुड फिल्म लेखिका, निर्देशिका और निर्माता है जो साजन, आरज़ू और हम तुम्हारे हैं सनम जैसी फ़िल्मों की पटकथा लिखने के लिए जानी जाती हैं।

निजी जीवन

उनके भाई तेज सप्रू एक लोकप्रिय अभिनेता हैं। रीमा का विवाह राकेशनाथ से हुआ है, जो माधुरी दीक्षित के प्रबंधक के रूप में जाने जाते हैं। उनका बेटा करण नाथ एक अभिनेता है।
नवनीत (हिन्दी पत्रिका)

नवनीत हिन्दी की मासिक पत्रिका है। इसके सम्पादक वरिष्ठ लेखक-पत्रकार विश्वनाथ सचदेव हैं। 
नवनीत हिंदी डाइजेस्ट मासिक पत्रिका की शुरुआत जनवरी 1952 में स्वर्गीय श्री गोपाल नेवटिया ने की थी जो कि बाद में भारतीय विद्या भवन द्वारा अधिग्रहित कर ली गई। भारतीय विद्या भवन द्वारा इससे पूर्व हिंदी मासिक पत्रिका भारती का प्रकाशन होता था। 65 साल बाद आज भी यह अनवरत प्रकाशित हो रही है। 
नवनीत एक सांस्कृतिक साहित्य पत्रिका है जो भारतीय विद्या भवन के मूल्यों और आदर्शों की संवाहक है। प्रतिवर्ष जनवरी माह में इसका विशेषांक निकलता है।
गीतकार

गीतकार गीतों की रचना करते हैं। उनका काम बोल यानी शब्द लिखना होता हैं। उन्हें ऐसे शब्द लिखने होते हैं कि संगीतकार उचित धुन के साथ उन्हें निर्मित करें। भारतीय फिल्मों में संगीतकारों के साथ गीतकारों का बहुत महत्व है। हिन्दी फ़िल्मों में कई प्रकार के गीतकार रहे हैं। कुछ गजल और सूफ़ी परम्परा के बोल लिखते तो दूसरी ओर कुछ सरल भाषा का उपयोग करते हैं।
रिमी सेन

व्यक्तिगत जीवन

रिमी सेन का असली नाम शुभोमित्रा सेन है। उनका जन्म 21 सितंबर 1981 को कोलकाता, पश्चिम बंगाल में हुआ था।

फिल्मी सफर

रिमी की पहली हिन्दी फिल्म हंगामा  थी। उसके बाद वो बाग़बान में छोटे से रोल में दिखीं। उनकी कुछ सफल फिल्में हैं:- धूम, दीवाने हुए पागल, फिर हेरा फेरी और गोलमाल। बिग बॉस 9 में वो हिस्सा ले चुकी है। 2017 में उन्होंने भाजपा की सदस्यता ली।
१५४० ईसा पूर्व

१५४० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५४० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बाबल का मीनार

बाबुल का मीनार (/ˈbæbəl/ या /ˈbeɪbəl/; इब्रानी: מִגְדַּל בָּבֶל‎, Migdal Bāḇēl) एक आकस्मिक मिथक है जो टोरा (जिसको इब्रानी बाइबल या ऑल्ड टेस्टामेंट भी कहते हैं) की उत्पत्ति की किताब में विभिन्न भाषाओं के मूल को समझाने के लिए थी। कहानी के अनुसार, महान प्रलय के बाद, एक ही भाषा बोलने वाली पीढ़ियों की संयुक्त मनुष्य-जाती पूर्व से प्रवास करके शिनार (इब्रानी: שנער) की ज़मीन आ गई। वहाँ वह एक शहर और बुर्ज बनाने के लिए सहमत हो गए; यह देखकर परमेश्वर ने उनकी बोली गड़बड़ा दी, जिससे वह अब एक-दूसरे को समझ न कर सकें और उनको दुनिया भर में बिखेर दिया।
विद्यालय

विद्यालय वह स्थल है जहाँ शिक्षा प्रदान की जाती है। ""विद्यालय एक ऐसी संस्था है जहाँ बच्चों के शारीरिक,मानसिक,बौधिक एवं नैतिक गुणों का विकास होता है।
' विद्यालय' शब्द के लिए आंग्ल भाषा में 'स्कूल' शब्द का प्रयोग होता है, जिसकी उत्पत्ति ग्रीक शब्द 'Skohla'या 'Skhole' से हुई है, जिस से तात्पर्य है- 'अवकाश'. यह अर्थ कुछ विचित्र - सा लगता है परंतु वास्तविकता तो यह है कि प्राचीन यूनान में अवकाश के स्थलों को ही विद्यालय के नाम से संबोधित किया जाता था. अवकाश काल को ही 'आत्म -विकास' समझा जाता था, जिसका अभ्यास अवकाश नाम निश्चित स्थान पर किया जाता था धीरे-धीरे यही अवकाश स्थल एक निश्चित उद्देश्य तथा पाठ्यक्रम का ज्ञान प्रदान करने वाली संस्थाएं अर्थात स्कूल बन गए.
मनीमाजरा

मनीमाजरा (पंजाबी: ਮਨੀਮਾਜਰਾ, अंग्रेज़ी: Manimajra) भारत के उत्तर में स्थित चंडीगढ़ केन्द्र शासित प्रदेश में स्थित एक छोटा-सा क़स्बा है। यहाँ सिख साम्राज्य काल का एक ऐतिहासिक क़िला है जिसके कारण यह जगह मनीमाजरा क़िला भी कहलाती है। हरियाणा का पंचकुला शहर इसी के पास स्थित है। मनीमाजरा में एयरटेल, इन्फ़ोसिस और टेक महिन्द्रा जैसी कुछ कम्पनियों ने अपने कार्यालय बनाए हैं।
लोकप्रिय मनसा देवी मंदिर का निर्माण मनीमाजरा के महाराजा गोपाल सिंह ने किया था
हाइपरलिंक

संगणन (कम्प्युटिंग) के सन्दर्भ में, हाइपरलिंक (Hyperlink) या लिंक एचटीएमएल टेक्स्ट का वह भाग है जिसमें किसी अन्य पन्ने या वेबपेज का पता दिया होता है। हाइपरलिंक पर क्लिक करने पर कम्प्यूटर हमें उस पेज या वेबपेज पर ले जाता है। हाइपरलिंकित टेक्स्ट प्रायः अलग रंग में होता है जिस पर माउस ले जाने पर उसके नीचे एक रेखा भी आ जाती है।
सावित्री प्रकाशन

यह हिन्दी पुस्तकों के एक प्रमुख प्रकाशक हैं।
स्टेफी डिसूजा

स्टेफ़नी "स्टेफी" डिसूजा, (२६ दिसंबर १९३६ - ११ सितंबर १९९८) एक ऐसी खिलाड़ी थी जिन्होंने एथलेटिक्स और महिला हॉकी में भारत का प्रतिनिधित्व किया था।
डिसूजा भारतीय टीम का हिस्सा थी जिसने १९५४ एशियाई खेलों में ४ × १०० मीटर रिले में स्वर्ण पदक जीता था और १९५८ में कांस्य पदक जीता था। सेमीफाइनल में एशियाई रिकॉर्ड बनाते हुए उन्होंने २०० मीटर में एक रजत जीता, और बाद के प्रतियोगिता में १०० मीटर में चौथे स्थान पर रही। 
एक समय पर उन्होंने १०० मीटर, २०० मीटर, ४०० मीटर और ८०० मीटर में राष्ट्रीय रिकॉर्ड आयोजित किए। 
 1964 के ग्रीष्मकालीन ओलंपिक में 58.0 सेकंड में छठे स्थान पर पहुँचने के बाद उन्हें 400 मीटर के पहले दौर में बाहर कर दिया गया।
उन्होंने 1958 कॉमनवेल्थ खेलों में 100 गज और 220 गज की दौड़ में भाग लिया। 
डीसूजा ने 1953 में पहले अंतर्राष्ट्रीय महिला हॉकी टूर्नामेंट में भारत का प्रतिनिधित्व किया और 1961 में टीम का नेतृत्व किया।
स्टेफी डिसूजा भारत सरकार द्वारा प्रस्तुत अर्जुन पुरस्कार जीतने वाली पहली महिला थीं। उनका 61 वर्ष की आयु में जमशेदपुर (झारखंड) में निधन हो गया।
तारण पंथ दर्शन

आचार्य  तारण तरण देव जी  ने अपने ग्रंथों में लिखा है कि मैंने जो कहा है वह कुछ अलग से नहीं कहा है जो महावीर ने कहा है वही मैंने कहा है।आचार्य तारण तरण देव जी  ने कहा है तू स्वयं भगवान है। तुझमें भगवान बनने की शक्ति है। भगवान कुछ अलग से नहीं होते यदि व्यक्ति पुरुषार्थ करे तो वह भी अरिहंत वह सिद्ध दशा को प्राप्त हो सकता है। आचार्य तारण तरण देव जी  ने चौदह ग्रंथों की रचना की जो चारों अनुयोग के हैं।आचार्य तारण तरण देव जी ने मालारोहण में सम्यक दर्शन, पंडितपूजा में सम्यक ज्ञान व कमलबत्तीसी सम्यक चारित्र का विशेषता से वर्णन किया है।
विस्मित

विस्मित का अर्थ होता है आश्चर्यचकित।
आविष्कार

आविष्कार किसी नयी जानकारी के पाये जाने या पता करने की क्रिया का नाम है। इस क्रिया में कुछ ऐसी जानकारी प्राप्त होती है जिसको रचनात्मक अन्तर्दृष्टि देकर उपयोगी बना दिया जाता है।
नये आविष्कार विभिन्न ज्ञानेन्द्रियों के द्वारा प्राप्त किये जाते हैं। इनको पहले से विद्यमान ज्ञान में समाहित कर लिया जाता है। प्रश्न करना जितना मानवीय विचारणा एवं परस्पर वैचारिक आदान-प्रदान का सशक्त माध्यम है, आविष्कार के लिये भी इसकी उतनी ही भूमिका है। आविष्कार के मूल में प्रश्न ही है।
वैज्ञानिक अनुसंधान के तीन मुख्य उद्देश्य गिनाये जाते हैं - वर्णन (description), व्याख्या (explaination) एवं खोजबीन (exploration)। आविष्कार - अर्थात् ऐसी चीजे जो पहले से यहां उपलब्ध नहीं है या थी पर उसका बाद में खोज की जाती है\गई जैसे - मोबाईल,संगणक, साईकिल ; ये इनका खोज नहीं किया गया इनका अविष्कार किया गया ये बनने से पूर्व धरती पर मौजूद नहीं थें।

आविष्कारों के कुछ उदाहरण:

१) धरती चपटी नहीं है।
२) धरती सूर्य के चारो तरफ चक्कर काटती है।
३) डी एन ए की संरचना
४) जे जे थामसन द्वारा एलेक्ट्रान माडल का प्रस्ताव
प्रकाश परिमल

प्रकाश परिमल (जन्म- २८ नवम्बर १९३६, बीकानेर)  एक हिन्दी-राजस्थानी लेखक, कला-समीक्षक , चित्रकार और अनुवादक हैं। इनके साहित्य, दर्शन, वैदिक-ज्ञान, कला विषयक कई ग्रन्थ प्रकाशित हुए हैं।

शिक्षा

१९६० में राजस्थान विश्वविद्यालय से दर्शनशास्त्र और १९६३ में वहीं से अंग्रेज़ी साहित्य मेंएम. ए. राजस्थान विश्वविद्यालय के परामनोविज्ञान विभाग में मनुष्य के पुनर्जन्म को ले कर स्व. प्रो॰ हेमेन्द्र नाथ बनर्जी की अनुसन्धान-परियोजनाओं पर कार्य (१९६४) और १९७६ में राजस्थान विश्वविद्यालय ही में डॉ॰गोविन्द चन्द्र पाण्डेय  कुलपति के कार्यकाल में उनके सचिवालय में शोध-प्रभारी भी रहे। शार्दूल राजस्थानी रिसर्च इंस्टिट्यूट, बीकानेर में सहायक निदेशक (१६६६-१९७९) पद पर कार्य किया। अब जयपुर में रह कर स्वतंत्र लेखन और चित्रांकन |

प्रकाशित पुस्तकें

.लोक-संस्कृति: रूप और दर्शन
.भारतीय संस्कृति की रूपरेखा
.छूटी हुई एक स्मृतिगंध (कविता-संग्रह) 
.अनीता (उपन्यास)
.वेद के देवता :स्वरुप और विज्ञान 
.भारतीय संस्कृति के नए आयाम
.वैदिक सौंदर्यशास्त्र की भूमिका 
.वेदों में व्यावहारिक विज्ञान
.भारतीय दर्शन और संस्कृति का मेरुदंड : वेद
.फिर उपस्थित रंग (कविता-संग्रह)
.साक्षी-नाट्य-शिरोमणि गोस्वामी शिवानंद (संक्षिप्त मोनोग्राफ)
.समय निरत अथाह (कविता-संग्रह)
.घर: एक पर्वत, प्रेम: एक फूल (कविता-संग्रह)
.वस्तु असीम में हम नाचीज़ (कविता-संग्रह)
.रंग-ए-हयात (ग़ज़ल-संग्रह)
.Treasures of Indian Art Heritage ISBN 8186803807 
.गंगा नदी नहीं [ISBN 818875515X]
प्रकाशन
नवनीत (हिन्दी डाइजेस्ट), रसवंती, भाषा, वातायन, गगनांचल, साक्षात्कार, भारती, कल्पना, ज्ञानोदय, नया-प्रतीक, समकालीन कला, क ख ग, मधुमती, पूर्वग्रह, बिंदु, लहर, युग-प्रभात, संस्कृति, कला-प्रयोजन, दीठ  राजस्थान भारती, मानदंड सहित कई अन्य पत्र-पत्रिकाओं में [[कविता]]एँ, लेख, [[निबंध]], समीक्षाएं और समालोचना आदि प्रकाशित  [[हेमंत शेष]] द्वारा सम्पादित  समूह कहानी संकलन 'कहानी का समय'  में में भी इनकी कुछ कहानियां शामिल हैं|

संपादन

.'राजस्थान-भारती'(१९६६ से १९७९) 
.'मानदंड'
.'स्वायत्तशासन' आदि

इन्हें भी देखें

महापुराशिवानन्द गोस्वामीअशोक आत्रेय
सुखोई एसयू-27

डिज़ाइन

सुखोई एसयू-27 का मूल डिजाइन मिंग-29 के समान वायुगतिक हैं। लेकिन यह काफी बड़ा है। सुखोई एसयू-27 भी एक पूंछ डेल्टा विंग कॉन्फ़िगरेशन का उदाहरण है। टी-4 बॉम्बर परियोजना के साथ सुखोई ओकेबी के अनुभव के आधार पर सुखोई एसयू-27 में सोवियत संघ की पहली संचालन उड़ान-बाय-वायर नियंत्रण प्रणाली थी। एयरशो में विमान ने कोबरा (पगचेव का कोबरा) या गतिशील मंदी के साथ अपनी गतिशीलता का प्रदर्शन किया है।

विकास

1969 में, सोवियत संघ ने अमेरिकी वायुसेना के "एफ-एक्स" कार्यक्रम से सीख ली। इस कार्यक्रम के तहत अमेरिका ने एफ-15 ईगल जैसे विमान का निर्माण किया था। सोवियत संघ के नेताओ ने जल्द ही यह महसूस किया कि मौजूदा अमेरिकी लड़ाकू विमान सोवियत लड़ाकू विमान से तकनीकी तोर पर बहुत आगे निकाल गए है। जवाब में, सोवियत जनरल स्टाफ ने एक संभावित उच्च तकनीक वाला विमान विकसित करने के लिए जरूरत व्यक्त की। विमान निर्दिष्टीकरण बेहद महत्वाकांक्षी थे जिसमे लंबी अवधि के लिए मिशन, अच्छा लघु क्षेत्र के प्रदर्शन, उत्कृष्ट चपलता, मैक 2+ गति, और भारी शस्त्र शामिल थे।

प्रदर्शनी मे विमान

सुखोई एसयू-27 और रेड 27 मॉस्को में केंद्रीय सशस्त्र सेना संग्रहालय में प्रदर्शित है।
फोरेंसिक सीरम विज्ञान

फोरेंसिक सीरम विज्ञान एक आवेदन है फॉरेंसिक जीवविज्ञान का। फोरेंसिक सीरम विज्ञान मै अध्ययन होता है शरीर के द्रव का जेसे की खून, वीर्य, मल , पसीना और लार का और इनका विश्लेषण और रिश्ता अपराधिक स्थान से क्या है। फॉरेंसिक सीमर जाँच मै डीएनए और खून के निशान भी कभी कभी शामिल किये जा सकते है। फॉरेंसिक सीमर विज्ञान जाँच आती है सरे शरीरी द्रव की।
इमामह (शिया-सिद्धांत)

इमामत नबुवत के बाद बहुत बडा मकाम हे इसका अनदाजा कुरआन मे मोजुद उस आयत से लगा सकते हे जिसमे ह इबराहीम ने दुआ कि के मेरी नस्ल मे इमामत बाकी रख हुजुर स० के बाद १२ इमाम हुए हे इन्मे ग्यारा तो ज्न्म लेकर उस वक्त के राजाओ द्वारा शहीद करवाए जा चूके हे परनतू १२वे इमाम को अल्लाह ने बाकी रखा वो इस कायनात के अन्तिम दोर मे आएगे इन १२ इमामो के नाम इस प्र्कार हे १ ह अली अ० जिन्को हेदर भी कह्ते हे २ ह हसन अ० जो अली अ० के पुत्र हे ३ ह हुसेन अ० जो अली अ० के पुत्र हे ४ ह अली अ० जो हुसेन अ० के पुत्र हे ओ जेनउलआबेदीन के नाम से मशहुर हे ५ ह मुअम्म्द बाक‍र जो जेनुलाबेदीन अ० के पुत्र हे ६ ह्० जाफर् सादिक् जो मुहम्म्द् अ० के पुत्र हे ७ ह्० मुसा काजिम् जो जाफर अ० के पुत्र हे ८ ह० अली रिजा जो मुसा अ० के पुत्र हे ९ ह्० मुहम्म्द त्॑की जो अली रिजा अ० के पुत्र हे १० ह० अली न॑कि जो ह मुहम्म्द् अ० के पुत्र हे ११ ह्० हसन अस्करी जो अली नकी अ० के पुत्र हे १२ ह्० मेह्दी (अज्ज्ल्लाहु ज्हुरक) जो हसन अस्करी अ० के पुत्र हे।
अप क्वार्क

यह क्वार्क का एक फ्लेवर है अथवा एक प्रकार का क्वार्क है जिसका आवेश +(2/3)e, द्रव्यमान 2.4 MeV/c² तथा प्रचक्रण 1/2 होता है।
सारा आउटन

शिक्षा

स्टैंफोर्ड हाई स्कूल में जीव विज्ञान पढ़ने से पहले, उन्होंने २००४ सेंट ह्यूग्स कॉलेज, ऑक्सफ़ोर्ड में रोइंग शुरू की थी।

हिन्द मसागर नौकायन के द्वारा पार करना

ग्यारह दिनों के असफल प्रयास के बाद, फिर १ अप्रैल २००९ को पश्चिमी ऑस्ट्रेलिया के फ्रेमेंटल से आउटन ने सेरेन्डीपिटी नामक अपनी १९ फीट नाव में फिर से शुरुआत की। वह ३ अगस्त २००९ को मॉरीशस के द्वीप पर बोइस डेस अमुरेेट्स पहुचनें से पहले १२४ दिन, 14 घंटे और ९ मिनट पहले नौका से पार की थीं। वह हिन्द महासागर को पार करने का प्रयास करने वाली पहली महिला थीं।
1997 पायलट पेन टेनिस

पुरुष एकल

कार्लोस मोया ने  पैट्रिक रैफ्टर को 6–4, 7–6(1) से हराया।
रसिबोर्ज्

रसिबोर्ज (जर्मन: रतिबोर) दक्षिण पोलैंड में एक शहर है। इसकी कूल आबादी ६०,२१८ है व यह सिलिसियन वोइवोदिष्प में स्थित है। यह शहर रासिबोर्ज काउंटी कि राजधानी भी है।
इसका नाम रासिबोर्ज, सल्विक मूल का है जो की डीउक रासिबोर जो की इस शहर के निर्माणकर्ता भी थे के नाम पर पडॉ॰
स्वामी कर्मवीर

परिचय

योगनिष्ठ स्वामी कर्मवीर जी महाराज "महर्षि पतंजलि अंतर्राष्ट्रीय योग विद्यापीठ" के संस्थापक हैं। स्वामी कर्मवीर विश्व के प्रथम व्यक्ति हैं जिन्हें गुरुकुल कांगड़ी विश्वविद्यालय, हरिद्वार, भारत द्वारा योग में मास्टर्स डिग्री से सम्मानित किया गया. उन्होंने आध्यात्मिकता और सत्य की खोज में हिमालय में भी पन्द्रह से अधिक वर्ष व्यतीत किये हैं।

जन्म व शिक्षा

स्वामी कर्मवीर का जन्म एक सभ्य और शिक्षित किसान परिवार में हुआ था। बचपन से ही उनका झुकाव आध्यात्मिक जीवन की ओर था। उन्होंने विभिन्न संतों और योगियों, विशेष रूप से महर्षि स्वामी दयानंद सरस्वती के जीवन और शिछाओं से प्रेरणा प्राप्त की और बहुत कम उम्र में संन्यास आश्रम में दाखिल हो गए। भारत के हरिद्वार नगर में पवित्र गंगा के किनारे पर स्थित विश्वविद्यालय गुरुकुल कांगड़ी द्वारा उन्होंने वेद, दर्शन तथा योग में पोस्ट ग्रेजुएट डिग्री प्राप्त की.

कार्य

वेद, दर्शन तथा योग में शिक्षा पूरी करने के पश्चात वे भारत के उत्तरी क्षेत्र की ओर असम और भारत भूटान सीमा पर स्थित क्षेत्रों में जाकर योग और आयुर्वेद की सहायता से आदिवासियों के कल्याण में लग गए। कुछ समय पश्चात वह हिमालय पर्वत को प्रस्थानं कर गए और कई वर्षों तक वहां की कंदराओं में रह कर साधना की. हिमालय की पर्वत श्रृंखलाओं में प्रवास व भ्रमण के दौरान उन्हें अनेक प्रतिष्ठित साधू संतों व साध्वियों की संगत प्राप्त हुई. तदोपरांत उन्होंने अपना जीवन पूर्ण रूप से वेद तथा योग ज्ञान के प्रचार प्रसार व मानव जीवन के कल्याण में समर्पित कर दिया.

वेबसाइट

स्वामी कर्मवीर || महर्षि पतंजलि अंतर्राष्ट्रीय योग विद्यापीठ
मलाइका अरोड़ा खान

व्यक्तिगत जीवन

मलाइका मलयाली माँ और पंजाबी पिता की संतान हैं। वह अमृता अरोरा की बड़ी बहन हैं और अरबाज़ ख़ान की पत्नी हैं।
आर्द्र अर्ध-कटिबन्धीय जलवायु

आर्द्र अर्ध-कटिबन्धीय जलवायु (अंग्रेज़ी:Humid subtropical climate) (कोप्पन जलवायु वर्गीकरण Cwa के अनुसार) पृथ्वी पर एक जलवायु क्षेत्र होता है, जिसमें उष्ण, आर्द्र ग्रीष्म काल एवं ठंडे शीतकाळ होते हैं। इस प्रकार के जलवायु में मौसम की विस्तृत श्रेणी आती है और शब्द- अर्ध-कटिबंधीय शीतकालीन जलवायु के लिये एक मिथ्या नाम हो सकता है। इस क्षेत्र के अधिकांश स्थानों सभी ऋतुओं में अच्छी मात्रा में वर्षा (और क्भी हिमपात भी) हो सकती है। इसके साथ पछवा हवाएं अच्छे आंधी-तूफान भी पश्चिम से पूर्व की ओर ला सकती हैं। अधिकांश ग्रीष्मकालीन वर्षाएं दामिनी कड़कने के संग आंधियां और कई बार कटिबन्धीय तूफान या चक्रवात आदि भी लाती हैं।
मेरा नाम जोकर

संक्षेप

ये कहानी राजू नाम के एक जोकर की है, जिसे सर्कस का सबसे अच्छा जोकर समझा जाता है। राजू के पिता की मौत सर्कस में एक करतब दिखाते समय होती है, इस कारण राजू की माँ उसे कभी भी सर्कस में काम नहीं करने देती है। राजू (ऋषि कपूर) को बचपन में ही अपनी शिक्षिका, मेरी (सिमी गरेवाल) से प्यार हो जाता है। पर वो उससे काफी बड़ी रहती है और उसकी शादी हो जाती है। इस कारण उसका दिल टूट जाता है पर उसे ये भी एहसास होता है कि वो पूरी दुनिया को हंसाने के लिए बना है। 
बड़े होने के बाद राजू (राज कुमार) को जेमिनी सर्कस में काम मिल जाता है। वो सर्कस महेन्द्र सिंह (धर्मेन्द्र) का होता है, जो राजू के क्षमता को अच्छी तरह जानते रहता है और उसे काम पर रख लेता है। सर्कस में रूस से कलाकारों का एक समूह आता है, उनमें से एक लड़की, मरीना (सोनिया रियाबिनकिना) से राजू को प्यार हो जाता है। राजू को लगते रहता है कि वे दोनों साथ रहेंगे, पर सर्कस के खत्म हो जाने के बाद मरीना वापस रूस चले जाती है, जिससे राजू का दिल फिर टूट जाता है। इसी दौरान सर्कस में राजू की माँ भी राजू के करतब देखते रहती है और उसे अपने पति के मौत याद आ जाती है, उसी तरह के करतब अपने बेटे को करते देख उसकी मौत हो जाती है।
अब राजू सर्कस छोड़ देता है और बिना किसी लक्ष्य के इधर उधर घूमते रहता है। उसकी मुलाक़ात मीनू (पद्मिनी) से होती है, जो अनाथ लड़की है और एक प्रसिद्ध अभिनेत्री बनना चाहते रहती है। वे दोनों मिल कर छोटा सा सर्कस दिखाने लगते हैं और बाद में थियेटर में काम करने लगते हैं। वे दोनों काफी सफल हो जाते हैं और मीनू को फिल्म में काम करने का मौका भी मिल जाता है। वो अपने सपने को पूरा करने के लिए उसे छोड़ कर फिल्म में काम करने का फैसला करती है। इस तरह से राजू का तीसरी बार दिल टूट जाता है।
फिल्म के अंत में वो महेन्द्र से किए वादे के अनुसार अपना आखिरी करतब करता है। वो इसे दिखाने के लिए उन तीन लड़कियों को भी बुलाता है, जिससे उसने कभी प्यार किया था। वो दर्शकों को विश्वास दिलाता है कि वो फिर से आएगा और पहले से भी ज्यादा हँसाएगा।
जुथिका रॉय

जीवन

उनका जन्म संयुक्त बंगाल के हावड़ा जिले के आमता नामक स्थान पर १९२० में हुआ। उन्होंने छोटी आयु में ही गाना आरम्भ कर दिया था। उन्होंने अपना पहला एलबम १२ वर्ष की आयु में १९२० में रिकॉर्ड करवाया। उन्होंने अपने संगीत निर्देशक एवं शिक्षक काजी नज़रुल इस्लाम और बंगाली संगीत निर्देशक कमल दासगुप्त के निर्देशन में विभिन्न गानों को अपनी आवाज़ दी। वो महात्मा गांधी और जवाहरलाल नेहरू की पसन्दीदा गायिकाओं में से एक थीं। ५ फ़रवरी २०१४ को ९३ वर्ष की आयु में लम्बी बिमारी के बाद कोलकाता के एक अस्पताल में उनका निधन हो गया। वो कोलकाता के श्यामपुकुर स्ट्रीट में अपनी बहनों के साथ रहती थीं।
अंजुमन ए तरक्क़ी ए उर्दू

संगठन का इतिहास

यह संगठन नवाब मोहसिन-उल-मुल्क की सहायता से 1886 में महान सामाजिक सुधारक और शिक्षाविद् सर सैयद अहमद खान द्वारा स्थापित अखिल भारतीय मुस्लिम शैक्षिक सम्मेलन के लिए पैदा हुआ था। उपर्युक्त सम्मेलन का मूल उद्देश्य भारतीय मुसलमानों को आधुनिक शिक्षा को अपनाने के लिए प्रोत्साहित करना था, और इस उद्देश्य के लिए, मुहम्मदान एंग्लो-ओरिएंटल कॉलेज (बाद में अलीगढ़ मुस्लिम विश्वविद्यालय के रूप में जाना जाता है) की तर्ज पर स्कूलों और कॉलेजों की स्थापना की।
सम्मेलन में तीन खंड थे: महिला शिक्षा, शैक्षिक जनगणना और स्कूल 1903 में आयोजित एक बाद के सम्मेलन में, तीन और शाखाओं को जोड़ा गया: सोशल रिफॉर्म, शोबा -य-ताराकी -य-उरदु और विविध। यह शोबा-य्-तराकी-य-उरदु के लिए है कि वर्तमान अंजुमन अपने मूल का पता लगाता है। संयोग से, थॉमस वाकर अर्नोल्ड शोभा-य-ताराकी-य-उरदु के पहले निर्वाचित राष्ट्रपति थे और विख्यात लेखक अल्लामा शिबली नोमनी प्रथम सचिव थे। ये कुछ ऐसे प्रसिद्ध व्यक्तित्व थे जिन्होंने अंजुमन बनाने के लिए इतनी मेहनत की और लोगों ने आज भी उनसे प्रेरणा प्राप्त की।

ब्रिटिश भारत में

बाबा-ए-उर्दू (उर्दू के पिता) मौलवी अब्दुल हक 1912 में संगठन का सचिव बने, और1913 में महाराष्ट्र के औरंगाबाद जिले में स्थानांतरित कर दिया गया, जहां वह हैदराबाद के तत्कालीन निजाम के कार्यरत थे। फिर अंजुमन ने अपना आधार दिल्ली में 1938 में स्थानांतरित कर दिया जहां यह 1949 तक मौलवी अब्दुल हक के सिर के रूप में काम करता था।

1947 के बाद पाकिस्तान में

1947 में, जब अंग्रेजों ने भारत छोड़ दिया, और भारत और पाकिस्तान को दो नए स्वतंत्र राष्ट्रों के रूप में बनाया गया मौलवी अब्दुल हक ने 1948 में दिल्ली से कराची के अंजुमन बेस के पुनर्वास की देखरेख की, पाकिस्तान में 1949 में कयाद-ए अजाम मुहम्मद अली जिन्ना की इच्छाओं को पूरा किया था। मौलवी अब्दुल हक खुद के साथ कराची गए थे। अंजुमन। उन्होंने 16 अगस्त 1961 को कराची में अपनी मृत्यु तक वहां अंजुमन के प्रमुख के रूप में काम किया। अंजुमन ने पाकिस्तान के निर्माण में निर्णायक भूमिका निभाई। बाबा-ए-उर्दू के मौलवी अब्दुल हक को पाकिस्तानी प्रसिद्ध विद्वान जमुलिद्दीन अली ने 2014 में पदभार ग्रहण किया था।
डॉ फतेमा हसन वर्तमान में अंजुमन ताराकी-य्-उरदु पाकिस्तान के मानद सचिव हैं। मौलवी अब्दुल हक की 53 वीं की पुण्यतिथि के अवसर पर 50 वर्ष बाद संगठन की सदस्यता फिर से खोली गई। एस द्वारा व्यक्त भावनाओं के अनुसार
डब्ल्यू॰ऐच॰ स्मिथ

डब्ल्यू॰ऐच॰ स्मिथ (अंग्रेज़ी: WH Smith) एक ब्रिटिश किताब विक्रेता है जिसका मुख्यालय इंग्लैण्ड के विल्ट्शर ज़िले में स्थित स्विन्डन शहर में है। इनकी दुकाने इंग्लैण्ड और कुछ अन्य देशों में हवाई अड्डों, रेल स्टेशनों, अस्पतालों, सड़कों, वग़ैराह पर आम होती हैं जहाँ किताबें, पत्रिकाएँ, अखबार, वग़ैराह बिकते हैं। यह कंपनी १७९२ में लन्दन में शुरू हुई थी। २०१० में डब्ल्यू॰ऐच॰ स्मिथ ने १३१। २ करोड़ ब्रिटिश पाउंड की वार्षिक आय पर ६९० लाख पाउंड का मुनाफ़ा कमाया। डब्ल्यू॰ऐच॰ स्मिथ के शेयर लंदन शेयर बाजार पर बेचे और ख़रीदे जाते हैं।
अंकि-

अंकि- (ज़ैप्टो) एक एस आई उपसर्ग है, इकाइयों के आगे लगकर जिसका अर्थ 10⁻²¹ होता है। इसका चिह्न इं (z) होता है।
नीरजा (फ़िल्म)

पटकथा

नीरजा भानोट फ़िल्म ५ सितम्बर १९८६ को मुम्बई–न्यूयॉर्क उड़ान के आतंकवादियों द्वारा कराची में अपहृत होने पर अपनी जान गवाँने वाली नीरजा भनोट के जीवन पर आधारित फ़िल्म है।

समीक्षा

दैनिक भास्कर ने 3 स्‍टार देते हुवे कहाकी " अच्छी बायोपिक का है इंतजार तो निराश नहीं करेगी 'नीरजा'.
उत्तर कीवू प्रान्त

वनजीवन

उत्तर कीवू प्रान्त में विरुन्गा राष्ट्रीय उद्यान स्थित है जो पहाड़ी गोरिल्ला का निवास स्थान है।
घुटनों का दर्द

मानव शरीर में पैर जितने ही महत्त्वपूर्ण हैं, उतने ही उनके बीच में बने घुटने। उन्हीं से पैरों को मुड़ने की क्षमता मिलती है। इन्हिं घुटनों में कई कारणों से दर्द होने लग जाता है। इसके कई कारण हो सकते हैं:
टाटा सामाजिक विज्ञान संस्थान

इतिहास

टाटा समाज विज्ञान संस्थान 1936 में स्थापित किया गया था, तब इसे 'सर दोराबजी टाटा सामाजिक कार्य स्नातक स्कूल' के नाम से जाना जाता था। भारत में सामाजिक कार्य का पहला स्कूल, टीआईएसएस शैक्षिक उत्कृष्टता के माध्यम से समाज कल्याण के उद्देश्य के साथ एक अग्रणी प्रयास था, जो कि सर दोराबजी टाटा ट्रस्ट की एक विशेषता थी। १९४४ में सर दोराबजी टाटा सामाजिक कार्य स्नातक स्कूल का नाम बदलकर टाटा समाज विज्ञान संस्थान कर दिया गया। वर्ष 1964 में संस्थान को विश्वविद्यालय अनुदान आयोग (यूजीसी) भारत के द्वारा एक विश्वविद्यालय के रूप में मान्यता दी गई। इस संसथान की चार शाखाएं हैं - मुम्बई, हैदराबाद, तुल्झापुर और गुवाहाटी।
वर्ष १९३६ में अपनी स्थापना के बाद से ही यह संस्थान सामाजिक विज्ञान, मानव विकास, लोक नीति तथा अर्थनीति के क्षेत्र में भारत के अग्रणी संस्थानों में से एक रहा है।
१३६३ ईसा पूर्व

१३६३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३६३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।